ون یو آئی

ون یو آئی  سیمسنگ الیکٹرونکس کا تیار کردہ یوزر انٹرفیس ہے جو اس کمپنی کے اینڈرائیڈ پائی اور اس سے جدید تر آلات میں استعمال کے لیے بنایا گیا ہے۔ اسے سیمسنگ ایکسپیرئنس یو ایکس اور ٹچ وز کے بعد صارفین کو بڑے اسمارٹ فون پر مزید سہولت دینے کی غرض سے بنایا گیا ہے تاکہ ان آلات کا استعمال آسان تر اور بصری طور پر زیادہ دلچسپ ہو سکے۔ زیادہ شفافیت کی خاطر یوزر انٹرفیس کے کچھ عناصر میں تبدیلی لائی گئی ہے تاکہ صارف کے منتخب کردہ رنگوں سے مطابقت پیدا ہو۔ اسے پہلی مرتبہ سام سنگ کی ڈویلپرز کانفرنس میں 2019ء میں پیش کیا گیا اور اس کے ساتھ ہی گلیکسی ایس 10 سیریز، گلیکسی بڈز اور گلیکسی فولڈ بھی متعارف کرائے گئے۔

خصوصیات 
ون یو آئی کو سام سنگ کے ہارڈ ویئر اور سافٹ ویئر کو ایک دوسرے کے ساتھ سہولت سے کام کرنے کی خاطر بنایا گیا تھا تاکہ بڑی سکرین والے سمارٹ فون کے استعمال کو زیادہ فطری بنایا جا سکے۔ ون یو آئی سام سنگ ایکسپیرینس یو ایکس کی زیادہ تر خصوصیات کو استعمال کرتا ہے۔ اس کے ڈیزائن کا غالب پہلو سام سنگ کے آلات میں اس کے اپنے پروگراموں کو اسکرین کے اوپر کی بنسبت وسطی جگہ پر رکھنا ہے۔ اس طرح ایک ہاتھ سے فون کو چلاتے ہوئے صارف کا انگوٹھا زیادہ آسانی سے مطلوبہ جگہ پہنچ سکتا ہے۔ اسی وجہ سے اکثر اطلاقیے بڑی سرخیاں استعمال کرتے ہوئے اصل متن کو سکرین کے مرکز میں لانے کی کوشش کرتے ہیں۔ نیویگشین بار میں اشارات کا استعمال اور تین بٹن سسٹم، ‘نائٹ موڈ‘ بھی اس میں پیش کیا گیا (اس طرح یو آئی کے اجزا گہرے رنگوں کا استعمال کر سکتے ہیں)۔ اینڈرائیڈ پائی اور اس سے جدید تر ورژن میں حالیہ ایپس کو عمودی کی بجائے افقی طور پر پیش کیا گیا ہے۔

حوالہ جات 

اینڈروئیڈ (آپریٹنگ سسٹم) سافٹ ویئر
سیمسنگ سافٹ ویئر
موبائل آپریٹنگ سسٹم